…/2020. (X. 15.) XI.ÖK határozat 1. melléklete

**Budapest Főváros XI. Kerület Újbuda Önkormányzata**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Budapest Főváros XI. Kerület Újbuda Önkormányzata**

**Gazdasági Műszaki Ellátó Szolgálat**

**igazgató (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:** A vezetői megbízás határozott időre, 2020. január 01-től 2025. december 31. szól.

**A munkavégzés helye:**

1116 Budapest, Bükköny u. 2-4.

**A beosztáshoz tartozó, illetve a vezetői megbízással járó lényeges feladatok:**

Irányítja, ellenőrzi és szervezi Újbuda GAMESZ törvényes, szakszerű és gazdaságos működését. Biztosítja Újbuda GAMESZ és a gazdálkodási körébe tartozó intézmények jóváhagyott költségvetési előirányzatainak rendeltetésszerű és jogszabályoknak megfelelő felhasználását és szabályszerű gazdálkodását. Intézkedik az adatszolgáltatási és beszámolási kötelezettség jogszabályoknak megfelelő és határidőre történő teljesítéséről. Kiépíti és működteti az intézmény belső kontrollrendszerét valamint az előzetes és utólagos vezetői ellenőrzést. Részt vesz a közbeszerzési pályázatok kiírásában és ellenőrzi azok végrehajtását.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Főiskolai vagy egyetemi végzettség.
* Vagyonnyilatkozat tételi eljárás lefolytatása.
* Költségvetési szervnél szerzett legalább 3-5 éves igazolt vezetői tapasztalat.
* Felhasználói szintű MS Office - irodai alkalmazások.
* Büntetlen előélet, cselekvőképesség.
* Magyar állampolgárság.

**A pályázat elbírálásánál előnyt jelent:**

* Gazdasági egyetemi végzettség.
* Önkormányzati fenntartású költségvetési intézményben szerzett vezetői szakmai tapasztalat.
* Gyakorlott szintű MS Office - irodai alkalmazások.

**Elvárt kompetenciák:**

* Kiváló szintű kommunikációs és kapcsolatteremtő képesség.
* Kiváló szintű pontos, precíz munkavégzés.
* Magas szintű szakmai elkötelezettség és kiemelkedő szakmai ismeret.
* Nagyfokú munkabírás.
* Kiváló szintű együttműködő képesség.

**A pályázat részeként benyújtandó iratok, igazolások:**

* Fényképpel ellátott szakmai önéletrajz és motivációs levél.
* Végzettséget, szakképesítést igazoló okiratok másolata.
* 90 napnál nem régebbi hatósági erkölcsi bizonyítvány a büntetlen előélet igazolására.
* Nyilatkozat, hogy a magasabb vezetői megbízás elnyerése esetén a pályázóval szemben a Kjt. 41. §-ában felsoroltak szerinti összeférhetetlenség nem áll fenn.
* A pályázó nyilatkozata arról, hogy nem áll cselekvőképességet kizáró vagy korlátozó gondnokság alatt.
* A pályázó nyilatkozata arról, hogy a vagyonnyilatkozat-tételi kötelezettséget vállalja.

**A beosztás betölthetőségének időpontja:** A beosztás legkorábban 2021. január 01. napjától tölthető be.

**A pályázat benyújtásának határideje:** 2020. november 20. 12 óra.

A pályázati kiírással kapcsolatosan további információt Győrffyné Molnár Ilona igazgató nyújt, a +36 1 372-3470-es telefonszámon.

**A munkáltatóval kapcsolatban további információt a** [**www.ujbuda.hu**](http://www.ujbuda.hu) **honlapon szerezhet**

**A pályázat benyújtásának módja:**

**-** Postai úton, a pályázatnak Budapest Főváros XI. Kerület Újbudai Polgármesteri Hivatal Humánszolgálati Igazgatóság (1113 Budapest, Bocskai út 39-41.) címre,

**-** Személyesen: 1113 Budapest, Zsombolyai utca 4. IV. emelet 408. szoba.

**A pályázat benyújtásának formája:**

Papír alapon és elektronikus módon (CD-n) való benyújtással vagy megküldéssel. Kérjük a borítékon feltüntetni a megpályázott állás megnevezését: gazdasági vezető.

**A pályázat elbírálásának módja, rendje:**

A pályázatokat a Kjt. 20/A. § (6) bekezdésében nevezett szakmai bizottság véleményezi. A pályázatokat Újbuda Önkormányzata Képviselő-testülete bírálja el. A magasabb vezetői megbízással egyidejű közalkalmazotti munkakörbe való kinevezés esetén, amennyiben a pályázóra a Kjt. 21/A. § (4) és (5) bekezdése nem érvényesíthető, úgy három hónap próbaidő kikötése kötelező. A kiíró a pályázat eredménytelenné nyilvánításának jogát fenntartja.

**A pályázat elbírálásának határideje:** 2020. december 17.

**A pályázati kiírás közzétételének helye, ideje:**

**-** A kormányzati személyügyi központ internetes oldala (KÖZIGÁLLÁS): 2020. október 21.

**-** Újbuda Honlapja 2020. október 21-éig.